℮

℮-tegnet (-merket/-symbolet) er et symbol som benyttes for å attestere at mengden av en ferdigfylt vare i en forpakning er i samsvar med EU-direktiv 76/211/EØF. Det er en forkortelse for quantité estimée (fransk: antatt mengde).

 Bruksområder 
På en pakning skrives som regel innholdets volum eller vekt. Dette målet kalles varens nominelle volum respektive nominelle vekt. Symbolet ℮ skrives på varer som selges innenfor EU-området i nærheten av teksten over varens nominelle vekt eller volum for å vise at produsenten eller importøren av varen garanterer at feilmarginen for innholdets faktiske (virkelige) vekt eller volum ligger innenfor de grenser som har blitt besluttet gjennom EU-direktiv 76/211/EEC om «tilnærming av medlemsstatenes lovgiving om ferdigpakking av bestemte varer etter vekt eller volum».

Bruken av tegnet er ikke obligatorisk, og varierer derfor mye mellom de forskjellige EU-medlemslandene. I Sverige gir Sveriges provnings- och forskningsinstitut (SP) bedrifter retten til å bruke ℮-merket gjennom et ℮-merkingssertifikat.

Tegnets utforming
Symbolet ℮ minner om den likeformede bokstaven e, men med tykkere vertikale sider. Høyden skal være minst 3 mm. Tegnets utseende er nøye beskrevet i EU-direktivet 71/316/EGG.

Visning av tegnet
Mange fonter inneholder tegnet ℮, men det er ikke et «standardtegn» og det kan derfor skje at tegnet ikke vises hvis fonten ikke har støtte for tegnet.

Apple MacintoshESTIMATED SYMBOL i tegnpalettenApple Character Palette Instructions    HTML&#8494; eller &#x212e;Microsoft Windows + Microsoft Windows + http://www.fileformat.info/info/unicode/char/212e/index.htmhttp://www.fileformat.info/tip/microsoft/enter_unicode.htmhttp://www.georgehernandez.com/h/xComputers/CharacterSets/Shortcuts.asp#NumericKeypadeller  + Microsoft WordU+212eOpenOffice.org +  + TeX\textestimated (textcomp nødvendig)UnicodeU+212eXML&#x212e;Pythonu"\u212e" eller u"\N{ESTIMATED SYMBOL}"

 Referanser 

Eksterne lenker
 EUR-Lex Adgang til EU-lovgivningen 

Kategori:Symboler
Kategori:Typografi
Kategori:Den europeiske union
Kategori:Produktsertifisering